**РЕПУБЛИКА СРБИЈА**

**Министарство просвете, науке и технолошког развоја**

као промотер пројекта

и

**ЈУП Истраживање и развој д.о.о. Београд**

Немањина бр. 22-26, 11000 Београд, Србија

као Наручилац

***објављују***

**ЈАВНИ ПОЗИВ**

**ЗА ПОДНОШЕЊЕ ПОНУДА У МЕЂУНАРОДНОМ ОТВОРЕНОМ ПОСТУПКУ**

 **ЗА ЈАВНУ НАБАВКУ РАЧУНАРА, РАЧУНАРСКЕ ОПРЕМЕ, ПЕРИФЕРИЈА, ВИДЕО И ФОТО ОПРЕМЕ ЗА ПОТРЕБЕ НАУЧНОИСТРАЖИВАЧКИХ ОРГАНИЗАЦИЈА**

**NO. IOP/12-2015/G**

Република Србија је добила кредит од Европске инвестиционе банке за финансирање пројекта "Истраживање и развој у јавном сектору" и намерава да део средстава из овог кредита искористи за плаћања по уговору за потпројекат: Систем централизованих набавки и залиха.

Влада Републике Србије 22. јула 2010. године донела је Одлуку о оснивању компаније "ЈУП Истраживање и развој д.о.о. Београд" за управљање пројектом који се односи на низ инвестиција у циљу ревитализације јавне научно-истраживачке и развојне делатности у земљи.

Министарство просвете, науке и технолошког развоја, као промотер пројекта и "ЈУП Истраживање и развој д.о.о. Београд", као Наручилац, позивају подобне и квалификоване понуђаче за "Набавку електричних уређаја за потребе научноистраживачких организација". На основу члана 7. став 1. тачка 2а) Закона о јавним набавкама Републике Србије 124/2012, 14/2015 i 68/2015, односно у складу са Финансијским споразумом и политиком Европске инвестиционе банке описаном у Водичу за набавке ЕИБ <http://www.eib.org/projects/publications/guide-to-procurement>, "ЈУП Истраживање и развој'' д.о.о. Београд је донело Одлуку о покретању међународног отвореног поступка за набавку рачунара, рачунарске опреме, периферија, видео и фото опреме за потребе научноистраживачких организација, број набавке: IOP/12-2015/G.

Понуде се подносе за појединачне лотове (партије) или за било коју комбинацију лотова (партија).

Право учешћа у овом међународном тендеру припада свим заинтересованим субјектима који испуњавају обавезне услове за учешће у поступку. Понуђач је обавезан да достави доказе о испуњености услова који су посебно дефинисани у тендерској документацији.

Идентификациони бројеви и називи лотова дати су у тендерској документацији, у Обрасцу структуре цена укључујући техничке спецификације - као посебан *excel* фајл.

Алтернативнe понудe неће се разматрати.

Понуде за појединачне лотове ће бити прихваћене.

Евалуација понуда вршиће се по појединачним лотовима.

Попусти за понуде које укључују више лотова неће бити узети у обзир код вредновања понуда.

Критеријум за вредновање понуда је најнижа понуђена цена. Понуде ће бити рангиране редом од најниже до највише понуђене цене. Најповољнија понуда је понуда са најнижом понуђеном ценом.

Износ финансијског инструмента обезбеђења за озбиљност понуде је 2,5% од вредности понуде за лот (ЕУР). За понуђаче из државе наручиоца: у динарској противвредности по средњем курсу Народне банке Србије на дан плаћања.

Уговор ће бити потписан са најповољнијим понуђачем у међународном отвореном поступку набавке, у складу са условима уговора дефинисаним у тендерској документацији и свим другим документима који су саставни део уговора. Очекивани период реализације уговора је од јануара 2016. до марта 2016. године.

Заинтересовани могу добити додатне информације, као и извршити увид у тендерску документацију на адресама:

ЈУП Истраживање и развој д.о.о. Београд, Вељка Дугошевића 54,

Научно технолошки парк Београд,

Београд, Србија

Интернет сајт наручиоца: [www.piu.rs](http://www.piu.rs)

E-пошта: computers@piu.rs

Све понуде морају бити достављене у затвореним ковертама са назнаком "Набавка рачунара, рачунарске опреме, периферија, видео и фото опреме за потребе научноистраживачких организација, IOP/12-2015/G" и јасно наведеним бројем лота за који се понуда подноси. Понуде се достављају на адресу: Вељка Дугошевића 54, четврти спрат / писарница, Београд, Србија.

Крајњи рок за достављање понуда наведен у тендерској документацији објављеној на интернет сајту наручиоца је:

**17. фебруара 2016. у 11:00 часова**

Тачан датум и време отварања понуда наведен у тендерској документацији објављеној на интернет сајту наручиоца је:

**17. фебруара 2016. у 13:00 часова**

Понуде које стигну након горе наведених рокова сматраће се неблаговременим. Неблаговремене понуде неће се отварати и биће враћене понуђачу, означене као "Неблаговремена".

**Отварање понуда вршиће се на адреси:**

**ЈУП Истраживање и развој д.о.о.**

**Вељка Дугошевића 54,**

**Научно технолошки парк Београд, Четврти спрат,**

**Београд, Србија.**

Отварање понуда је јавно и дозвољено је присуство свим заинтересованим особама. Искључиво овлашћени представници понуђача имају право на активно учешће у процесу отварања понуда.

У складу са тим, пре почетка јавног отварања понуда, представници понуђача морају доставити писмено овлашћење комисији која спроводи процес отварања понуда.

*Датум објављивања: 19. децембар 2015.*